Esports presenta les activitats i excursions del seu programa Alternatura
22 de març 2019

![](/media/yd4fhxco/48_c_alternatur.jpg)  

  

El programa Alternatura presenta per a la temporada primavera-estiu de 2019 diverses excursions com senderisme pels Canons del Xúquer per a abril i salt en paracaigudes o ala delta, ruta amb bici prop del mar per la zona de Castelló, Benicassim i Orpesa, per a maig.

  

Al juny es farà senderisme fluvial pel Mijares i una eixida aquàtica per Xàbia en caiac, per a conéixer millor les seues aigües. I, finalment, el mes de juliol, es realitzarà una travessia per Romania (Carpats), passant diversos dies allí i finalitzant amb esta la temporada, segons es va donar a conéixer en la presentació celebrada este dijous, 21 de març, en l'Alt Forn del Port de Sagunt.

  

A més, a totes estes activitats cal sumar-li un mercat ambulant solidari de samarretes per al mes de maig i el monogràfic ‘Naturalesa i Fotografia’.

  

Així mateix, després de la presentació d’Alternatura es va realitzar una visita guiada per l'Alt Forn per a conéixer part de la història industrial del Port de Sagunt.

  

Alternatura és un programa en el qual es realitzen activitats relacionades amb el medi ambient de forma oberta i participativa. Està emmarcat dins de l'àrea d'Activitat Física i Salut del departament d'Esports, l'objectiu dels quals és promocionar la pràctica esportiva saludable i facilitar l'accés a la ciutadania a este tipus d'activitats. A més, té diferents nivells de dificultat, que abasten des del senderisme, fins a eixides en caiac o ala delta.

  

Per a ampliar informació o inscriure's en les excursions, s'ha de consultar la pàgina web de l'Ajuntament de Sagunt.​

![](/media/ty2ptqun/48_c_alternatur_02.jpg)  

*   [](http://www.facebook.com/sharer.php?u=https://aytosagunto.es/va/actualitat/esports-presenta-les-activitats-i-excursions-del-seu-programa-alternatura/ "Facebook")
*   [](http://twitter.com/share?url=https://aytosagunto.es/va/actualitat/esports-presenta-les-activitats-i-excursions-del-seu-programa-alternatura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esports-presenta-les-activitats-i-excursions-del-seu-programa-alternatura/ "Linked In")
*   [](mailto:?body=https://aytosagunto.es/va/actualitat/esports-presenta-les-activitats-i-excursions-del-seu-programa-alternatura/)